# Szabadsághíd EU

Ennek a projektnek a célja a “szocializálás”, a turisták csatlakoztatása kultúrába, és számos hasonló projekt alapjául / előfutárául is szolgálhat.

A várható hatásai közül a legjobb az, hogy elindítja a híd-lakatolás vandalizmusról való leszokás folyamatát, Európa szinten. Illetőleg elindítja az intelligens turizmus divathullámát… Emellett Budapest image-ét egy intelligens európai városként állítja be, szemben a “gyere ide, és vedd el, ami kell neked, mert ez itt kelet, és minden olcsó” image-el.

A projekt 2 szinten valósul meg, IRL és ONLINE. AZ IRL rész nagyon egyszerű. A hídra való “belépéskor” a vendégeket megszólítja egy tábla. Megkéri őket angolul és magyarul, hogy kulturáltan élvezzék a híd nyújtotta élményt. Plusz arra, hogy lakatot ne akasszanak a hídra – ez utóbbit egy jó nagy piktogram is hirdethetné, lenne benne mosoly arc, és egy pirossal áthúzott lakat… mondjuk…

És lenne egy “ZÖLD” lakat is, és egy felirat, helyezz el “online” lakatot, rongálás nélkül a hídon. Ott lenne egy szabadsághíd piktogram is, és alatta a web domain: “liberty-bridge.eu” / szabadsaghid.budapest.hu

A híd közepén pedig, a nyeregnél / “terasznál” lenne egy felirat (a korláton): “upload your selfies / pictures”…

Az online felületen (liberty-bridge.eu) mindenki számára lenne 3 képnyi feltöltései lehetőség… A vendég megadhatja a nevét, képen szereplők neveit, ha akarja, és beállíthatja, hogy nyilvános legyen-e, amit feltöltött, a kép és a szövegek is, vagy csak a képek, anonim üzemmódban.

Az online felületen ott van a ZÖLD E-lakat (virtuális lakat) menüpont is… és ezek mellett ez menüpont a “vandál lakatolás”okozta károkról… Ebben szerepelhet szöveges infó, plusz videó is… (híd tatarozásról, lakat eltávolításról)… ÉS infó arról, hogy az eltávolítás okozta sérülések nyomán a korrózió micsoda károkat okoz a hídnak amit szeretünk…

A domain, amit mindenki használna, a liberty-bridge.eu lenne… több nyelven… a szabadsághid.budapest.hu alternatív domain lenne…

Jósvai Péter Dec 29. 2023